بلی مرڈوک

ولیم لائیڈ مرڈوک (پیدائش:18 اکتوبر 1854ء سینڈہرسٹ، وکٹوریہ)| (وفات:18 فروری 1911ء میلبورن، وکٹوریہ،) ایک آسٹریلوی کرکٹ کھلاڑی تھا جس نے 1880ء سے 1890ء کے درمیان 16 ٹیسٹ میچوں میں آسٹریلوی قومی ٹیم کی کپتانی کی۔ اس میں انگلینڈ کے چار دورے شامل تھے، جن میں سے ایک نے 1882ء میں ایشز کو جنم دیا۔ 2019ء میں مرڈوک کو آسٹریلین کرکٹ ہال آف فیم میں شامل کیا گیا اگرچہ وکٹوریہ میں پیدا ہونے والے بلی مرڈوک کی پرورش سڈنی میں ہوئی، اور اس نے اپنی آسٹریلین مقامی کرکٹ نیو ساؤتھ ویلز کے لیے کھیلی، جس نے اپنا اول درجہ ڈیبیو 1875ء میں کیا مرڈوک نے اپنے کیریئر کا آغاز بطور وکٹ کیپر کیا، لیکن ٹیسٹ کی سطح پر صرف ایک بار وکٹ کیپ کی گئی، متبادل میں جیک بلیکھم کو اس پر ترجیح دی گئی۔ ایک بلے باز کے طور پر، مرڈوک نے ٹیسٹ کرکٹ میں پہلی دگنی سنچری 1884ء میں انگلینڈ کے خلاف 211 اور آسٹریلوی مقامی کرکٹ میں پہلی تگنی سنچری 1882ء میں وکٹوریہ کے خلاف 321 اسکور کیں۔ بعد کے سالوں میں، وہ سسیکس (1893ء سے 1899ء میں بطور کپتان اور لندن کاؤنٹی 1900ء سے 1904ء کے لیے کاؤنٹی کرکٹ کھیلتے ہوئے، انگلینڈ میں آباد ہو گئے۔ 1892ء میں، اس نے انگلینڈ کے ساتھ جنوبی افریقہ کا دورہ کیا اور ایک ٹیسٹ میچ کھیلا، جس سے وہ ایک سے زیادہ بین الاقوامی ٹیموں کی نمائندگی کرنے والے چند کرکٹ کھلاڑیوں میں سے ایک بن گئے۔مرڈوک کا آخری اول درجہ میچ اگست 1904ء میں 49 سال کی عمر میں کھیلا۔ اس کا شمار بھی ان چند کرکٹ کھلاڑیوں میں ہوتا ہے جنہوں نے دو ممالک (آسٹریلیا اور انگلینڈ) کی طرف سے کرکٹ میچوں میں حصہ لیا تھا۔

ابتدائی زندگی
مرڈوک سینڈہرسٹ (اب بینڈیگو)، وکٹوریہ میں گلبرٹ مرڈوک اور ان کی اہلیہ سوزانا نی فلیج کے ہاں پیدا ہوئے تھے۔  ان کے والد سکاٹش نژاد امریکی تھے، جو میری لینڈ سے تسمانیہ ہجرت کرنے سے قبل امریکی فوج میں کارپورل رہ چکے تھے۔ 1849ء میں۔ وہ اپنے بیٹے کی پیدائش سے کچھ دیر پہلے فوت ہو گیا۔ یہ خاندان 1860ء کی دہائی کے اوائل میں نیو ساؤتھ ویلز چلا گیا۔ بلی مرڈوک اور اس کے بڑے بھائی گلبرٹ دونوں نے بعد میں سڈنی یونیورسٹی سے قانون کی تعلیم حاصل کی۔ بلی مرڈوک نے 8 دسمبر 1884ء کو فری چرچ آف انگلینڈ، کولنگ ووڈ، وکٹوریہ، آسٹریلیا میں جان بوئڈ واٹسن کی بیٹی جمائما واٹسن (1863ء–1917ء) سے شادی کی۔

انتقال
ولیم لائیڈ مرڈوک کا انتقال 18 فروری 1911ء کو میلبورن، وکٹوریہ میں 56 سال اور 123 دن کی عمر میں ہوا۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست
 انگلستان قومی کرکٹ ٹیم
 انگلستان کے ٹیسٹ کرکٹ کھلاڑیوں کی فہرست
 آسٹریلیا قومی کرکٹ ٹیم کے کپتانوں کی فہرست

حوالہ جات

آسٹریلیا کے کرکٹ کھلاڑی
وکٹوریہ (آسٹریلیا) کے کرکٹ کھلاڑی
وکٹ کیپر
1911ء کی وفیات
آسٹریلیا ٹیسٹ کرکٹ کھلاڑی
میریلیبون کرکٹ کلب کے کرکٹ کھلاڑی
لندن کاؤنٹی کے کرکٹ کھلاڑی
آسٹریلیا ٹیسٹ کرکٹ کپتان
سسیکس کے کرکٹ کھلاڑی
انگلستانی ٹیسٹ کرکٹ کھلاڑی
نیو ساؤتھ ویلز کے کرکٹر
انگلستان کے کرکٹ کھلاڑی
وہ کرکٹ کھلاڑی جو ایک سے زیادہ بین الاقوامی ٹیموں کے لیے کھیل چکے ہیں
جینٹلمین آف انگلینڈ کے کرکٹ کھلاڑی
جینٹلمین آف ساؤتھ کے کرکٹ کھلاڑی
نارتھ بمقابلہ ساؤتھ کرکٹ کھلاڑی